Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 1014/12/8806	Košice, 11.7.2013
EEČ : 2-65-207-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Košice-okolie pod spisovou značkou ORP-185/DI-KS-2012.
v okrese Košice - okolie, v smere od obce Svinica na obec Ďurďošík dňa 22. 12. 2012 asi o 06.00 hod. viedol osobné motorové vozidlo zn. Fiat Scudo, EČ: MI -746 CO, po štátnej ceste I/50, pričom pri prechádzaní tiahlou pravotočivou zákrutou pred križovatkou  s vozovkou II/576 neprispôsobil rýchlosť jazdy rozhľadovým pomerom, pričom jazdil rýchlosťou v rozmedzí od 83,6 - 92,4 km/hod., kde prekročil aj dovolenú rýchlosť, ktorá je v danom úseku obmedzená dopravnou značkou na maximálnu rýchlosť 80 km/hod., pričom daným úsekom bolo možné bezpečne prejsť pri dodržaní primeranej rýchlosti do 79,3 km/hod., následkom čoho neskoro reagoval na prekážku v jeho jazdnom pruhu, ktorú tvorila zadná časť z bočnej strany neosvetleného návesu nákladného motorového vozidla, ktoré v tom čase vychádzalo na križovatke z pravej strany v smere od obce Bidovce a odbočovalo vľavo smerom na obec Svinica, po stočení riadenia prudko vpravo v snahe zabrániť zrážke s návesom, dostal sa s vozidlom do šmyku, zišiel s ním vpravo mimo vozovku, prešiel krovinatým porastom prevrátil sa na ľavú stranu a následne strechou narazil do stromu, kde zostalo vozidlo stáť, čím spôsobil spolujazdkyni na zadnom sedadle XXXXX kompresiu hornej krycej platničky 1. a 2. driekového stavca, traumatické poškodenie štruktúry priľahlých medzistavcových diskov a vyklenutia disku s tlakom na miechový vak v úrovni 3. a 4. driekového stavca, ktorého zranenie je charakterizované znalcom z odboru zdravotníctva ako ťažké zranenie vyžadujúce si liečenie a trvanie práceneschopnosti do 20 týždňov, 

naplňujúci znaky pre prečin ublíženia na zdraví podľa § 157 ods. 1, 2 písm. a/ Trestného zákona s poukazom na § 138 písm. h/ Trestného zákona.

Odôvodnenie: 
Uznesením povereného príslušníka PZ, Okresného dopravného inšpektorátu - oddelenia výkonu služby, OR PZ Košice - okolie  sp. zn. ČVS:ORP-185/DI-KS-2012 zo dňa 29. 12. 2012 bolo začaté trestné stíhanie za prečin ublíženia na zdraví podľa § 157 ods. 1 Tr. zákona.   
	Uznesením vyšetrovateľa PZ, Odboru kriminálnej polície, Oddelenia všeobecnej kriminality OR PZ Košice - okolie sp. zn. ČVS:ORP-231/OVK-KS-2013 zo dňa 29. 04. 2013  bolo XXXXX podľa § 206 ods. 1 Tr. poriadku vznesené obvinenie pre prečin ublíženia na zdraví podľa § 157 ods. 1, 2 písm. a/ Trestného zákona s poukazom na § 138 písm.h/ Trestného zákona na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového materiálu som zistila, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodení uzavreli dňa 28. 06. 2013 dohodu o zmieri,  v rámci ktorej poškodený XXXXX si neuplatnil žiadnu škodu v súvislosti s poškodením motorového vozidla zn. Fiat Scudo, EČ: MI - 746 CO. Poškodená XXXXX súhlasila s náhradou škody, ktorá jej bude realizovaná z povinného zmluvného poistenia motorového vozidla prostredníctvom poisťovne Kooperativa, a. s., na základe podnetu obvineného XXXXX.  

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.

Poškodené strany v rámci dohody o zmieri súhlasili s takýmto postupom a vyhlásili, že týmto je ich nárok voči obvinenému v tejto veci celkom uspokojený. 

Dňa 28. 06. 2013 obvinený zložil na účet Okresnej prokuratúry Košice - okolie peňažnú sumu na všeobecne prospešné účely vo výške 20,-€ určenú podľa dohody o zmieri na peňažnú pomoc obetiam trestnej činnosti. Táto suma je primeraná závažnosti spáchaného trestného činu.

Obvinený a poškodení s takýmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru, akou bol trestným činom dotknutý verejný záujem, na osobu obvineného a na jej osobné a majetkové pomery som dospela k záveru, že takýto spôsob rozhodnutia je dostačujúci. 

	Preto som rozhodla tak, ako je uvedené vo výrokovej časti toho uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka